Természetesen igen, ráadásul kifejezetten széles kínálattal érhetők el. Tévedés lenne azt gondolni, hogy az elektromos/akkumulátoros metszőollók kizárólag professzionális felhasználásra készülnek; ezek a készülékek kedvező áron elérhető kertészeti gépek, amelyek képesek nagymértékben megkönnyíteni a munkavégzést, illetve képesek felgyorsítani a folyamatot. Egyes felmérések szerint egy elektromos metszőollóval átlagosan hatszor annyi vágást tudunk elvégezni egy nap alatt, mintha hagyományos kézi metszőollóval dolgoznánk. A legfőbb előnye abban mutatkozik meg, hogy minimális erőkifejtés mellett dolgozhatunk, csupán a készülék stabil tartását kell biztosítanunk.